BIGC โบรกฯส่องกำไร 2Q58 ดีกว่าคาดชูอัพไซด์สูงแนะทยอยสะสมเป้า 209 บ.
BIGC มีมุมมอง slightly positive ต่อกำไรสุทธิไตรมาส 2/58 ที่ 1,978 ล้านบาท (+5%เทียบช่วงเดียวกันของปีก่อน, +37% เทียบไตรมาสก่อนหน้า) ดีกว่าคาด +9% เพราะคุมสัดส่วนรายจ่ายดำเนินงานได้ดีกว่าคาด ขณะที่ปี 59 คาดกำไรจะโตเหนือ +14% เทียบช่วงเดียวกันของปีก่อน อีกครั้งตามแผนการเปิดสาขาที่จะกลับสู่ระดับปกติ 5-6 สาขา/ปี, ธุรกิจให้เช่าพื้นที่ที่ยังคงเติบโตสม่ำเสมอ +7%/ปีและอานิสงส์จากการพยายามปรับปรุงประสิทธิภาพการดำเนินงาน ท่ามกลางราคาหุ้นที่เริ่มมี upside gain มากขึ้น (TP ปี 58 มี +12%, TP ปี 59 มี +21%) จึงมองเป็นโอกาสในการเริ่มทยอยสะสม (BUY, TP209) 
28 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (28 ก.ค. ) ว่า บริษัท บิ๊กซี ซูเปอร์เซ็นเตอร์ จำกัด (มหาชน) หรือ BIGC มีมุมมอง slightly positive ต่อกำไรสุทธิไตรมาส 2/58 ที่ 1,978 ล้านบาท (+5%เทียบช่วงเดียวกันของปีก่อน, +37% เทียบไตรมาสก่อนหน้า) ดีกว่าคาด +9% เพราะคุมสัดส่วนรายจ่ายดำเนินงานได้ดีกว่าคาด (เบื้องต้นประเมินมาจากค่าเสื่อมราคาที่ต่ำลง ทำให้ EBITDA รวมรายได้อื่นจึงใกล้เคียงเราคาด) ภาพรวมกำไรสุทธิครึ่งแรกปี 58 คิดเป็น 44% ของกำไรทั้งปี 58
โดยมีมุมมองที่ดีขึ้นต่อทิศทางความสามารถในการทำกำไรของ BIGC คาดจะช่วยกลบ downside risk จากการเติบโตของรายได้ ครึ่งแรกปี 58 ที่ยังพลาดเป้าได้ ดังนั้นจึงคงประมาณการกำไรทั้งปี 58 โต +6% เทียบช่วงเดียวกันของปีก่อน
ขณะที่ปี 59 คาดกำไรจะโตเหนือ +14% เทียบช่วงเดียวกันของปีก่อน อีกครั้งตามแผนการเปิดสาขาที่จะกลับสู่ระดับปกติ 5-6 สาขา/ปี, ธุรกิจให้เช่าพื้นที่ที่ยังคงเติบโตสม่ำเสมอ +7%/ปีและอานิสงส์จากการพยายามปรับปรุงประสิทธิภาพการดำเนินงาน ท่ามกลางราคาหุ้นที่เริ่มมี upside gain มากขึ้น (TP ปี 58 มี +12%, TP ปี 59 มี +21%) จึงมองเป็นโอกาสในการเริ่มทยอยสะสม (BUY, TP209)